«Ο Κεφάλας σηκώνει τη σημαία της ελευθερίας στα τείχη της Τριπολιτσάς» Σχέδιο με κάρβουνο του Πέτερ φον Ες, 1840-1844 Μόναχο, Μουσείο της πόλης του Μονάχου |
| Αφού έπεσαν τα οχυρά της Μονεμβασιάς και της Ναυπάκτου, τον Αύγουστο του 1821, οι Έλληνες συγκέντρωσαν τις δυνάμεις τους γύρω από την Τριπολιτσά. Η κατάληψη της πόλης αυτής είχε πολύ μεγάλη σημασία για τους επαναστατημένους Έλληνες, καθώς αποτελούσε την κύρια έδρα και το μεγαλύτερο οχυρό των Οθωμανών στην Πελοπόννησο. Οι Έλληνες πολιόρκησαν την Τριπολιτσά στα τέλη Μαΐου 1821, αλλά μόλις στα τέλη Σεπτεμβρίου 1821 οι Οθωμανοί ζήτησαν κατάπαυση του πυρός και άρχισαν διαπραγματεύσεις για την παράδοσή τους. Στις 5 Οκτωβρίου 1821 οι Οθωμανοί φρουροί άφησαν μερικούς Έλληνες να πλησιάσουν στο τείχος για να πουλήσουν σταφύλια. Οι άνδρες αυτοί άρχισαν να σκαρφαλώνουν στα τείχη και στη συνέχεια τους ακολούθησε ο Καπετάν Κεφάλας με άλλους αγωνιστές. Ο Κεφάλας κατέλαβε αμέσως έναν πύργο των τειχών και σήκωσε εκεί τη σημαία της ελευθερίας, όπως παρουσιάζει ο Ες στο έργο του. Ο οπλαρχηγός, στο έργο, πατάει το τουρκικό λάβαρο με την ημισέληνο. Αυτή η αλλαγή σημαιών έχει συμβολική σημασία. Στις επιχειρήσεις που έγιναν σκοτώθηκαν εκατοντάδες Οθωμανών, μεταξύ τους πολλά γυναικόπαιδα. Αυτήν την καταστροφή παρουσιάζει επίσης ο Ες στο έργο του. Στην πλατεία μπροστά από το κατεστραμμένο τζαμί κείτονται νεκροί Οθωμανοί άνδρες, γυναίκες και παιδιά. (Από τον κατάλογο της έκθεσης Αθήνα-Μόναχο, Τέχνη και Πολιτισμός στη νέα Ελλάδα, Κασιμάτη Μ. (επιμ.), Εθνική Πινακοθήκη-Μουσείο Αλέξανδρου Σούτζου-Εθνικό Ιστορικό Μουσείο-ΥΠ.ΠΟ., Αθήνα 2000, σ. 446)