«Λεηλασία της Πελοποννήσου από τον Ιμπραήμ Πασά» Τοιχογραφία σε σχέδια του Λούντβιχ Σβαντχάλερ, 1840 Αθήνα, Βουλή των Ελλήνων |
| Τα Ανάκτορα του Όθωνα – που σήμερα στεγάζουν τη Βουλή των Ελλήνων – εγκαινιάστηκαν το 1836. Από το 1840 άρχισαν να συρρέουν για την εικονογράφηση των ανακτόρων διάφοροι καλλιτέχνες, κυρίως Βαυαροί. Οι τοιχογραφίες της Αίθουσας των Τροπαίων (σήμερα ονομάζεται Αίθουσα Ελευθερίου Βενιζέλου) όπως και της διπλανής Αίθουσας των Υπασπιστών είναι οι μοναδικές που σώζονται στο κτίριο, αφού οι υπόλοιπες καταστράφηκαν κυρίως από πυργκαγιές. Το θέμα της συγκεκριμένης τοιχογραφίας είναι ένα από τα 14 θέματα που αναπτύσσονται στους τοίχους της Αίθουσας των Τροπαίων με σκηνές από τη νεότερη ελληνική ιστορία, από την έναρξη της Επανάστασης ως την άφιξη του Όθωνα. Η συγκεκριμένη σκηνή είναι πολυπρόσωπη. Οι Έλληνες απεικονίζονται νεκροί και αιχμάλωτοι των Τουρκοαιγυπτίων του Ιμπραήμ Πασά, οι οποίοι απεικονίζονται κυρίαρχοι κατακτητές.