«Η αναχώρηση του εθελοντή» Ελαιογραφία του Α. Ζακέμ, 1837 Αθήνα, Ιδιωτική Συλλογή |
| Ο αποχαιρετισμός του πολεμιστή είναι ένα θέμα που συναντά κανείς συχνά στη νεοκλασική θεματογραφία. Στο συγκεκριμένο έργο ο καλλιτέχνης δημιούργησε μια οικογενειακή σκηνή αποχαιρετισμού για τον πόλεμο με τραγική διάθεση. Η κόρη αγκαλιάζει τη μητέρα που θρηνεί, το μικρό αγόρι παρακολουθεί αμήχανο, ο πατέρας επικαλείται τη δύναμη της πίστης. Ο ζωγράφος δανείστηκε πολλά στοιχεία από την ελληνική παράδοση όπως τη βυζαντινή εικόνα στον τοίχο, το λάβαρο που κρατάει ο εθελοντής με την επιγραφή «εν τούτω νίκα», το παραθαλάσσιο τοπίο λουσμένο στο φως, την αρχαιοπρεπή ενδυμασία των γυναικών.