«Η γυναίκα της Ζάκυθος», κεφ.3, ανάγνωσμα Απόσπασμα από το ομώνυμο ποίημα του Διονύσιου Σολωμού μουσική: Χρήστος Λεοντής |
| Η ιδέα της «Καντάτας Ελευθερίας» ξεκίνησε το 1970 και ολοκληρώθηκε από το Χρήστο Λεοντή το 1998, με την ευκαιρία του έτους Ρήγα - Σολωμού. Στο έργο αυτό περιέχονται χαρακτηριστικά δείγματα του λόγου του Ρήγα, του Διονύσιου Σολωμού και του Ιωάννη Μακρυγιάννη, ερμηνευμένα με μουσική για ορχήστρα, χορωδία, άρια, χορικό τραγούδι. «Η γυναίκα της Ζάκυθος» του Δ. Σολωμού, που περιέχεται στο έργο του Χ. Λεοντή, είναι ένα κείμενο γραμμένο σε ρυθμικό πεζό λόγο, σε γλώσσα δημοτική με ιδιωματικά ζακυνθινά στοιχεία. Η συνύπαρξη φυσικών και υπερφυσικών σκηνών, χαρίζουν στο έργο ένα βιβλικό και προφητικό τόνο. Ο Δ. Σολωμός επεξεργάστηκε τη Γυναίκα της Ζάκυθος σε τρία στάδια: από τον Απρίλιο του 1826 έως τον Δεκέμβριο του 1829 («τετράδιο Ζακύνθου 13»), από το Δεκέμβριο του 1829 έως το Νοέμβριο του 1833, και από το Νοέμβριο του 1833 μέχρι και τα μέσα Δεκεμβρίου του ίδιου χρόνου.