«Επεισόδιο από την Έξοδο του Μεσολογγίου» ελαιογραφία του Φρανσουά-Εμίλ ντε Λανσάκ, 1827 Μεσολόγγι, Δημοτική Πινακοθήκη |
| Οι Μεσολογγίτες, άνδρες και γυναίκες, πέρασαν στη ζωγραφική, όπως και στη λογοτεχνία, ως μάρτυρες, θύματα της πίστης και της φιλοπατρίας τους. Εμπνευσμένη από το ιστορικό γεγονός της Εξόδου του Μεσολογγίου, η σκηνή αυτή υπογραμμίζει το δράμα των απλών ανθρώπων. Η τραγική μάνα, αποφασισμένη, δίπλα στο νεκρό σύζυγό της, ετοιμάζεται να σκοτωθεί αφού πρώτα έχει σκοτώσει το παιδί της. Η παράσταση μεταφέρει την απόγνωση και την τραγικότητα των πρωταγωνιστών της σκηνής. Το έργο αποτελεί έναν ύμνο στη Μεσολογγίτισσα, ελληνίδα μάνα, και θεωρείται ένα από τα αρτιότερα δείγματα της φιλελληνικής καλλιτεχνικής παραγωγής.