«Αποχαιρετισμός στο Σούνιο» Ελαιογραφία του Θεόδωρου Βρυζάκη, 1863 Αθήνα, Εθνική Πινακοθήκη-Μουσείο Αλεξάνδρου Σούτζου |
| Το έργο εκφράζει μια από τις πιο ενδιαφέρουσες πλευρές στη θεματογραφία του Θεόδωρου Βρυζάκη, την προσπάθειά του να δώσει την Ελληνική Επανάσταση μέσα από το δράμα και τους καημούς των απλών ανθρώπων. Στο έργο αυτό οι ανθρώπινες μορφές αποδίδονται σε πρώτο επίπεδο και το τοπίο εμφανίζεται απέραντο στο βάθος. Η παράσταση αναφέρεται στον αποχαιρετισμό του πολεμιστή και τον αποχωρισμό του από την αγαπημένη του, ένα θέμα που απαντά συχνά στα έργα τέχνης. Η ατμόσφαιρα συνολικά δεν παραπέμπει βέβαια σε αποχωρισμό. Στον αποχωρισμό παραπέμπει μόνο το θεατρικό αγκάλιασμα των δύο νέων.